Oudtshoorn kry heerlike reën | Die Vryburger
Oudtshoorn kry heerlike reën
Vier volwassenes en twee kinders moes na veiligheid gebring word toe swaar reën die Meiringspoort en Oudtshoorn gebied in ’n watermassa omskep het.
Die drooggeteisterde gebied smag reëns maande lank na uitkoms, en die welkome reën van die afgelope naweek het groot verligting gebring vir die dorp, maar veral vir die landbouers van die omgewing.
Die stormwater het veroorsaak dat Meiringspoortpas Saterdag gesluit moes word, en die verkeersdepartement het motoriste gemaan tot uiterste versigtigheid aangesien laagwater brûe gevaarlik kan wees. Nampo-2017 Tegnologie Dag-3
Die sessie was aangebied deur die kenner en Redakteur van Landbou Weekblad, Chris Burgess wat met paneelgaste gesels het soos John Deere se Jaco Beyers, Senwes se Martin van Zyl, Pieter Smit van Monsanto, Etienne Schoeman van Grasland en Dirk Strydom van Graan SA.
Pieter het die toneel geskets dat die “marge vir foute al hoe kleiner en kleiner word, as jy passievol oor volhoubaarheid is moet jy die produsent op die lande hou... wat die rede is dat jy die beste raad moet gee... dit gaan oor verhoudings... jy wil nie verhoudings versuur nie... gee raad om langtermyn advies te verseker...” Pieter het kommentaar gelewer met verwysing na sy maatskappy se raad aan produsente rakende saad en kultivarkeuses.
Jaco het weer genoem dat John Deere nagenoeg $1.2 miljard op navorsing spandeer het sedert 2016. “Ons wil seker maak dat ons die nuutste tegnologie in ons masjiene het om die beste voordeel aan produsente te bied.” Hy het ook genoem dat sensors ŉ paar jaar gelede as waarskuwingsmeganismes gebruik was, maar nou word dit gebruik vir opsporing, advies asook om tegniese kwessies op die masjiene te herstel.
Martin het bygevoeg dat Senwes ŉ strategiese besluit geneem het om “volledige oplossings aan die klant te verkoop, nie sleg produkte nie. Ons het ŉ 24-uur hulpsentrum om bystand te verleen rakende tegniese kwessies by masjinerie.”
Die bespreking het baie tegnies geword met Etienne wat gepraat het oor die ekologiese sisteme in grond. “Ons is ŉ landboumaatskappy wat kalk produseer en die kort antwoord is dat kalk nie genoegsaam gebruik word nie.” Hy het ook genoem dat die PH balans in grond gehandhaaf moet word en dat dit verseker ŉ impak het op die kwaliteit van jou oes.
Dirk het weer aangevoer dat Graan SA ŉ navorsingskoördineerder aangestel het. “Ons probeer om navorsing te doen en befondsing te kry vir navorsing van regoor die wêreld om voor te bly in terme van alle aspekte rakende boerdery insluitend grondgesondheid en klimaatsverandering.